Projekto

lyginamasis variantas

LIETUVOS RESPUBLIKOS

VIEŠŲJŲ PIRKIMŲ ĮSTATYMO NR. I-1491

55 STRAIPSNIO PAKEITIMO

ĮSTATYMAS

2018 m. d. Nr.

Vilnius

1	straipsnis. 55 straipsnio pakeitimas

Pakeisti 55 straipsnio 1 dalies 1 punkto a papunktį ir jį išdėstyti taip:

„a) techninius pranašumus, estetines ir funkcines charakteristikas, prieinamumą, tinkamumą visiems vartotojams, socialines, aplinkosaugines ir inovatyvias charakteristikas bei sąžiningos prekybos sąlygas. Darbų pirkimuose privaloma įtraukti šį kriterijų įvertinant, kiek tiekėjo siūlomas atlyginimas pirkimo sutartį vykdysiantiems darbuotojams viršija jo arba ūkio subjekto, kurio pajėgumais remiamasi, kilmės šalyje nustatytą minimalų darbo užmokestį. Prekių, paslaugų ir darbų pirkimuose privaloma įtraukti šį kriterijų įvertinant tiekėjo įgyvendintų socialinių iniciatyvų pagal Lietuvos Respublikos darbdavių socialinių iniciatyvų skatinimo įstatymą piniginę vertę;“

2	straipsnis. Įstatymo įsigaliojimas ir taikymas

1.	Šis įstatymas įsigalioja 2019 m. liepos 1 d.

2. Iki šio įstatymo įsigaliojimo pradėtos viešųjų pirkimų procedūros tęsiamos pagal iki šio įstatymo įsigaliojimo galiojusias Lietuvos Respublikos viešųjų pirkimų įstatymo nuostatas.

Skelbiu šį Lietuvos Respublikos Seimo priimtą įstatymą.

Respublikos Prezidentas

Teikia:

Seimo nariai	Jonas Varkalys

Ričardas Juška

Juozas Baublys

Jonas Liesys

Kęstutis Bartkevičius

Algimantas Dumbrava